CELEX: 62013CN0159
Language: sk
Date: 2013-03-28 00:00:00
Title: Vec C-159/13 P: Odvolanie podané 28. marca 2013 : Fercal — Consultadoria e Serviços, Ld a proti rozsudku Všeobecného súdu (piata komora) z  24. januára 2013 vo veci T-474/09, Fercal/ÚHVT — Jacson of Scandinavia (Jackson Shoes)

15.6.2013   
            
            
               SK
            
            
               Úradný vestník Európskej únie
            
            
               C 171/18
            
         Odvolanie podané 28. marca 2013: Fercal — Consultadoria e Serviços, Lda proti rozsudku Všeobecného súdu (piata komora) z 24. januára 2013 vo veci T-474/09, Fercal/ÚHVT — Jacson of Scandinavia (Jackson Shoes)
   (Vec C-159/13 P)
   2013/C 171/36
   Jazyk konania: portugalčina
   
      Účastníci konania
   
   
      Odvolateľka: Fercal — Consultadoria e Serviços, Lda (v zastúpení: A. J. Rodrigues, abogado)
   
      Ďalší účastník konania: Úrad pre harmonizáciu vnútorného trhu (ochranné známky a vzory) (ÚHVT)
   
      Návrhy odvolateľky
   
   
               —
            
            
               zrušiť rozsudok piatej komory Všeobecného súdu vydaný 24. januára 2013 a zaslaný 25. januára 2013 vo veci T-474/09 a následne aj zrušiť podľa uplatniteľných predpisov práva Spoločenstva rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory, ďalej len: „ÚHVT“) z 18. augusta 2009 R 1253/2008-2 doručené odvolateľke 30. septembra 2009 v konaní o neplatnosť č. 2004 C (prihláška ochrannej známky č. 1 077 858, JACKSON SHOES),
            
         
               —
            
            
               zachovať tým v platnosti ochrannú známku odvolateľky,
            
         
               —
            
            
               zaviazať ÚHVT na náhradu trov konania.
            
         
      Odvolacie dôvody a hlavné tvrdenia
   
   Síce existujú grafické a zvukové podobnosti medzi menom JACKSON a JACSON, pri porovnaní sporných označení by však tieto museli byť navzájom porovnávané ako celok. JACKSON SHOES a JACSON OF SCANDINAVIA AB.
   Z článku 4 ods. 1 písm. b) smernice Rady 89/104/EHS (1) z 21. decembra 1988 vyplýva, že pri rozsiahlom posúdení pravdepodobnosti zámeny je rozhodujúce vnímanie ochranných známok priemerným spotrebiteľom.
   Priemerný spotrebiteľ, ktorý v celku posudzuje sporné označenia, ľahko spozoruje, že ide o rozlišujúce označenia rozličných druhov: ochrannú známku a obchodné meno; toto sa dosahuje v prejednávanom prípade pripojením skratky „AB“, ktorá prispieva k tomu, aby sa vylúčila možnosť, že by zo strany priemerného spotrebiteľa mohlo dôjsť k zámene s ochrannou známkou „JACKSON SHOES“.
   Toto stanovisko je pre odvolateľku relevantné, pretože článok 4 ods. 1 písm. b) smernice 89/104/EHS stanovuje, že pri rozsiahlom posúdení pravdepodobnosti zámeny je určujúce 
         vnímanie
       ochranných známok priemerným spotrebiteľom.
   Ide o označenie s podrobne definovanými a veľmi odlišnými funkciami: ochranná známka je označenie, ktoré je spôsobilé odlíšiť tovary alebo služby podniku od tovarov a služieb iných podnikov (článok 4 in fine nariadenia č. 207/2009,) zatiaľ čo obchodné meno slúži na označenie podniku a rozlíšenie tohto podniku od iných podnikov.
   Použitie podobných, v iných krajinách bežne používaných mien nevytvára žiadnu pravdepodobnosť zámeny, keď sú tieto mená kombinované s inými prvkami takým spôsobom, že si ich priemerný spotrebiteľ nezamení a že nedôjde k nekalej súťaži, ktorá by viedla k zámenám tovarov odvolateľky s tovarmi JACSON OF SCANDINAVIA AB.
   Nie je možné uznať (na základe samotného obchodného mena vo Švédsku) výlučné právo používať (vo všetkých členských krajinách Európskej únie!) pre jedno meno, ktoré v mnohých iných krajinách EÚ používajú tisíce ľudí a aj iné podniky ako bežné meno.
   Spoločnosti JACSON OF SCANDINAVIA AB nie je možné priznať ani právo zabrániť odvolateľke, aby dala zapísať obchodnú známku JACKSON SHOES do triedy 25, pokiaľ už boli de facto pod týmto menom do triedy 25 zapísané iné ochranné známky Spoločenstva.
   Spoločnosť JACSON OF SCANDINAVIA AB okrem toho uznala, že rôzne ochranné známky, ktoré odvolateľka vymenovala a opísala existujú vedľa seba na trhu a tieto nespochybnila a ani netvrdila, že by zo strany priemerného spotrebiteľa mohlo dôjsť k zámene alebo že by stáli proti sebe.
   Kto si zvolí ako rozlišujúce označenie prvok s nízkou rozlišovacou spôsobilosťou, ktoré sa nachádza v mnohých iných rozlišovacích označeniach tretích subjektov, nemôže zabrániť, aby sa toto (alebo podobné) označenie opätovne používalo v kombinácii s inými prvkami tretích.
   Nič nebráni tomu, aby rozlišujúce označenia s podobným bežným menom stáli vedľa seba, k čomu už vlastne došlo, pokiaľ sa celkovo od seba odlišujú.
   Odvolateľka uviedla voči tvrdeniam spoločnosti JACSON OF SCANDINAVIA AB viac než dostatočné dôkazy o obchodnej existencii a činnosti nielen v celkom hospodárskom priestore ale aj v krajinách Severnej Ameriky a Severnej Afriky, nie — ako JACSON OF SCANDINAVIA AB — v katalógoch, keďže tieto sú výlučne vydávané v materinskom jazyku a tým sú zemepisne obmedzené, ale vo viacjazyčnej forme s prezentáciami na najdôležitejších svetových veľtrhoch s obuvou.
   Obchodnú známku Spoločenstva JACSON SHOES nie je možné zameniť s obchodným menom JACSON OF SCANDINAVIA AB, pretože už existuje nejakú dobu a žiaden z účastníkov konania nepoukázal na škodu v dôsledku takejto spoluexistencie označení a nedošlo k narušeniu hospodárskej súťaže medzi tovarmi. Spotrebiteľ pri vnímaní sporných označení ľahko spozoruje, že v prípade týchto označení ide o ochrannú známku a obchodné meno, to znamená bezpochybne o dve rozlišujúce označenia odlišnej povahy.
   Ako bolo uvedené v rozsudku Všeobecného súdu a prijaté účastníkmi konania, ak priemerný spotrebiteľ má pred sebou túto ochrannú známku a toto obchodné meno, neexistuje žiadna pravdepodobnosť zámeny medzi týmito dvomi označeniami Ináč, „… skúmanie podobnosti ochranných známok musí zohľadňovať celkový dojem, ktorý tieto ochranné známky vyvolávajú“ (pozri rozsudok Všeobecného súdu z 12. novembra 2009, Spa Monopole/ÚHVT — de Francesco Import (SpagO), T-438/07, Zb. s. II-4115, bod 23 a tam uvedenú judikatúru).
   Okrem toho má pre vecné rozhodnutie prejednávanej právnej veci veľký význam, že ÚHVT pripustil zápis viacerých ochranných známok s výrazom „JAKSON“ na označenie obuvi. Táto skutočnosť sa nemôže pri rozhodnutí o zápise novej ochrannej známky Spoločenstva s tým istým (bežným) menom „JAKSON“ úplne ignorovať.
   Inak by išlo o svojvoľné konanie a spochybnila by sa zásada rovnosti.
   Napadnutý rozsudok porušuje článok 8 ods. 4 a článok 53 ods. 1 písm. c) nariadenia Rady (ES) č. 207/2009 (2) z 26. februára 2009 o ochrannej známke Spoločenstva.
   
      (1)  Prvá smernica Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92)
   
      (2)  Ú. v. EÚ L 78, s. 1.